Boz Burrell

Boz Burrell (* 1. august 1946 – † 21. september 2006), vlastným menom Raymond Burrell, bol basgitarista, gitarista a spevák známy svojím pôsobením v rockových skupinách King Crimson a Bad Company.

V polovici 60. rokov 20. storočia, keď bol spevákom v skupine The Boz People, mal nahradiť Rogera Daltreyho v The Who, keď sa zvyšok skupiny rozhodol Daltreyho vyhodiť, k čomu však nikdy nedošlo. Koncom 60. rokov vydal pod pseudonymom Boz niekoľko sólových singlov. Vtedy bol kontaktovaný Ritchiem Blackmorom, ktorý práve dával dokopy skupinu Deep Purple. Spoločne s dvoma členmi Deep Purple (klávesista Jon Lord a bubeník Ian Paice) hral na dvoch skladbách: „I Shall Be Released“ a „Down in the Flood“.

V rokoch 1971-1972 bol členom skupiny King Crimson ako spevák, a pretože skupina nutne potrebovala basgitaristu, naučil ho na tento nástroj hrať gitarista Robert Fripp. Bol v zostave, ktorá nahrala album Islands a koncertný album Earthbound. V roku 1973 sa ako basgitarista pridal k novo založenej skupine Bad Company, kde hral do roku 1982. V posledných rokoch svojej činnosti spolupracoval s Tamom Whitom a hral s Zoot Money's Big Roll Band.

Zomrel v Španielsku na infarkt vo veku 60 rokov.

 Zdroj 

Kategória:Anglickí rockoví basgitaristi
Kategória:Anglickí rockoví gitaristi
Kategória:Anglickí rockoví speváci
Kategória:Členovia skupiny King Crimson
Kategória:Úmrtia na infarkt myokardu